CELEX: 32008R0060
Language: lv
Date: 2008-01-24
Title: Komisijas Regula (EK) Nr. 60/2008 ( 2008. gada 24. janvāris ), ar ko paredz atkāpi no Regulas (EK) Nr. 327/98 attiecībā uz pilnīgi un daļēji slīpētu rīsu importa tarifa kvotas sadali pa apakšperiodiem 2008. gadam

25.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 22/6
            
         
      KOMISIJAS REGULA (EK) Nr. 60/2008
   (2008. gada 24. janvāris),
   ar ko paredz atkāpi no Regulas (EK) Nr. 327/98 attiecībā uz pilnīgi un daļēji slīpētu rīsu importa tarifa kvotas sadali pa apakšperiodiem 2008. gadam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas ietvertas sarakstā CXL, kurš izveidots pēc GATT XXIV 6. sarunām (1), un jo īpaši tās 1. pantu,
   ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (2) un jo īpaši tās 13. panta 4. punktu,
   tā kā:
   
               (1)
            
            
               Ar Komisijas 1998. gada 10. februāra Regulu (EK) Nr. 327/98, ar ko atver tarifa kvotas rīsu un šķelto rīsu ievedumiem, kā arī paredz šo kvotu pārvaldību (3), paredzēta šīs regulas 1. pantā minēto kvotu sadale pa apakšperiodiem, lai rīsu ievešana notiktu vienmērīgi visa gada garumā.
            
         
               (2)
            
            
               Kad ASV tirgū parādījās rīsi ar ģenētiski modificētu rīsu “LL RICE 601” piejaukumu, Amerikas Savienoto Valstu izcelsmes rīsu ievešana Kopienā 2006. un 2007. gadā tika traucēta; tādēļ šīs izcelsmes pilnīgi vai daļēji slīpētu rīsu kvotu 38 721 tonnas apjomā – kas ir daļa no kopējās 63 000 tonnu lielās pilnīgi vai daļēji slīpētu rīsu importa tarifa kvotas, kura paredzēta ar Regulu (EK) Nr. 327/98 –, ievedot rīsus no ASV, 2007. gadā nevarēja izmantot pilnībā.
            
         
               (3)
            
            
               Ņemot vērā to, ka Amerikas Savienotās Valstis regulāri piegādā rīsus Kopienai, pēc iespējas drīz jāatjauno normāla ievedumu plūsma. Šim nolūkam attiecībā uz 2008. gadu kopējās 63 000 tonnu lielās pilnīgi vai daļēji slīpētu rīsu importa kvotas sadalē pa apakšperiodiem jāizdara grozījumi, paredzot, ka Amerikas Savienoto Valstu izcelsmes rīsu kvotai februāra mēnesī būs papildu apakšperiods; un šīs kvotas ietvaros ir lietderīgi pietiekamu daudzumu no 2008. gada aprīļa un jūlija apakšperiodiem pārnest uz 2008. gada februāra apakšperiodu, lai sasniegtu iepriekšminēto mērķi, taču nepieļaujot traucējumus ne Kopienas tirgū, ne arī citas izcelsmes rīsu ievešanā un nepārsniedzot šai kvotai paredzēto gada kopējo daudzumu 38 721 tonnas apjomā.
            
         
               (4)
            
            
               Iepriekšminēto ievešanas traucējumu dēļ dažas eksporta licences 2007. gadā nav bijis iespējams izmantot. Tāpēc ir lietderīgi atļaut tās izmantot 2008. gadā.
            
         
               (5)
            
            
               Tādēļ attiecībā uz 2008. gadu Regula (EK) Nr. 327/98 attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Attiecībā uz 2008. gadu 38 721 tonnu pilnīgi vai daļēji slīpētu rīsu ar KN kodu 1006 30, uz kuriem attiecas kvota ar kārtas numuru 09.4127, kuru izcelsmes zeme ir Amerikas Savienotās Valstis un kuri minēti Regulas (EK) Nr. 327/98 IX pielikuma a) punktā, sadala atbilstīgi šīs regulas pielikumam.
   2.   Regulas (EK) Nr. 327/98 3. pantā minētās eksporta licences, ko 2007. gadā izdevušas norādītajā pantā minētās trešās valstis, var izmantot importa licenču pieteikumiem, ko iesniedz par 2008. kvotu gadu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 24. janvārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 146, 20.6.1996., 1. lpp.
   
      (2)  OV L 270, 21.10.2003., 96. lpp. Regulā grozījumi izdarīti ar Regulu (EK) Nr. 797/2006 (OV L 144, 31.5.2006., 1. lpp.).
   
      (3)  OV L 37, 11.2.1998., 5. lpp. Regulā jaunākie grozījumi izdarīti ar Regulu (EK) Nr. 1538/2007 (OV L 337, 21.12.2007., 49. lpp.).
   
      PIELIKUMS
      Regulas (EK) Nr. 327/98 1. panta 1. punkta a) apakšpunktā minētās 63 000 tonnu lielās pilnīgi vai daļēji slīpētu rīsu kvotas sadale pa apakšperiodiem 2008. gadā:
      
                  Izcelsmes valsts
               
               
                  Daudzums tonnās
               
               
                  Kārtas Nr.
               
               
                  Kvotas apakšperiodi (daudzums tonnās)
               
            
                  Janvāris
               
               
                  Februāris
               
               
                  Aprīlis
               
               
                  Jūlijs
               
               
                  Septembris
               
               
                  Oktobris
               
            
                  Amerikas Savienotās Valstis
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Taizeme
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Austrālija
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Citas valstis
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Visas valstis
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Kopā
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Iepriekšējo apakšperiodu neizmantoto daudzumu atlikums, kas publicēts Komisijas regulā.
      Grozījumi rīsu daudzumos 2008. gadam attiecas tikai uz Amerikas Savienoto Valstu izcelsmes rīsiem un uz katra apakšperioda kopējiem daudzumiem.